Aalborg Vikings måtte onsdag på se sig slået på hjemmebane af topholdet fra Svendborg Rabbits med resultatet 85-98. Vikingerne fra Aalborg havde ellers en stor publikumsopbakning med 1252 tilskuere på sidelinjen. - Vikings kom ind anden periode bagud med et enkelt point, 20-21, men lod Svendborg score de første seks point. Derfra formede kampen sig som en jagt, hvor Vikings trak tættere på, inden Svendborg så trak fra igen, skriver Aalborg Vikings på deres hjemmeside efter kampen. Efter kampen ligger Vikings på en delt 7. plads med Hørsholm. Vikingernes næste kamp er den 16. februar ude mod Næstved.

Referat:
1252 publikummer kunne ikke puste nok energi i spillerne fra Aalborg Vikings ved onsdagens hjemmekamp.